



ANEXA II

Lista documentelor justificative pe care trebuie să le prezinte solicitanții de viză de scurtă ședere în Namibia

I. [bookmark: _Hlk216789393]Cerințe generale pentru toți solicitanții (cu excepția deplasărilor oficiale)
1. Dovada organizării călătoriei (deviz/rezervarea biletelor dus-întors, a biletelor de tren și altele, dacă este cazul)
2. Dovada situației financiare și a fondurilor suficiente: 
a. extrase de cont personale care să indice toate tranzacțiile din ultimele trei luni (inclusiv venitul lunar regulat);
b. o scrisoare de confirmare a contului bancar;
c. [bookmark: _Hlk214369315]formularul național pentru dovada unui angajament de luare în întreținere și/sau de cazare, dacă este cazul.
3. Dovada cazării, inclusiv adresele complete pentru întreaga ședere în spațiul Schengen
4. [bookmark: _Hlk216789450]Dovada disponibilității de a se întoarce în Namibia: 
a. în cazul salariaților, scrisoarea de angajare actuală, semnată în original, în care se menționează salariul lunar, funcția, durata angajării și informații privind datele de absență pentru călătoria preconizată;
b. [bookmark: _Hlk216789567][bookmark: _Hlk216789536]în cazul persoanelor care desfășoară o activitate independentă, documentul de înregistrare al societății (original + copie) și certificatul fiscal de la Agenția de Administrare Fiscală din Namibia (NAMRA);
c. în cazul unei alte situații de încadrare în muncă, dovada actuală a încadrării în muncă;
d. în cazul elevilor/studenților, dovada actuală a înscrierii la școală/universitate, confirmarea exceptării de la participarea la cursuri în perioada în care se solicită călătoria (cu semnătură în original);
e. în cazul șomerilor sau pensionarilor, o copie a cărții de identitate a soțului/soției și a certificatului de căsătorie sau a certificatului de naștere al copiilor cu vârsta sub 18 ani; 
f. în cazul șomerilor sau pensionarilor celibatari fără copii minori:
i. dovada activelor financiare sau
ii. dovada dreptului de proprietate sau
iii. dovada reședinței sau
iv. cuponul de pensie.
5. [bookmark: _Hlk216789636]Cerințe suplimentare pentru minori (sub vârsta de 18 ani):
a. certificat de naștere complet, neprescurtat, care să conțină numele tatălui și al mamei (original + copie);
b. copie a pașapoartelor părinților/tutorilor legali (original + copie a paginii cu datele);
c. în cazul în care minorul va călători singur: consimțământul parental certificat din partea ambilor părinți/tuturor tutorilor legali (declarație pe propria răspundere); 
d. în cazul în care minorul călătorește cu un singur părinte/tutore legal sau un singur părinte/tutore legal este prezent la momentul programării pentru cererea de viză, celălalt părinte/tutore legal trebuie să prezinte consimțământul certificat;
e. în cazul în care o singură persoană are tutela minorului sau în cazul în care minorul se află în îngrijirea altor tutori decât părinții, trebuie prezentate documentele judiciare relevante;
f. în cazul în care unul dintre părinți a decedat: certificatul de deces (original + copie);
g. în cazul în care a fost acordată custodia exclusivă: o hotărâre a instanței competente (original + copie).

II. Documente care trebuie prezentate în funcție de scopul călătoriei 
1. Turism 
a. Informații scrise privind destinația și itinerariul, inclusiv numele locurilor care urmează să fie vizitate și datele

2. Vizită la rude sau prieteni 
a. Scrisoare de invitație cu datele, numele gazdei (gazdelor), adresa și semnătura (nu mai vechi de 3 luni)
b. Copie a pașaportului părții care face invitația și, dacă este cazul, a permisului de ședere al părții care face invitația

3. Afaceri
a. Scrisoare de invitație recentă din partea partenerului de afaceri din statul Schengen de destinație, inclusiv numele, data și semnătura (invitație nu mai veche de 3 luni)
b. Scrisoare de însoțire din partea societății (angajatorului) cu planul de călătorie complet (itinerarul)
c. În cazul în care sunt planificate alte reuniuni de afaceri: scrisoare de însoțire din partea societății (angajatorului) care trimite solicitantul și – după caz – care face invitația, cu planul de călătorie complet (itinerarul)
d. Dacă este cazul, formularul național pentru dovada unui angajament de luare în întreținere sau pentru declarația de asumare a costurilor de către societatea care face invitația în statul Schengen în cauză

4. Târguri comerciale (afaceri)
a. Legitimația de expozant/legitimația de vizitator/biletul de intrare
b. În cazul în care sunt planificate alte reuniuni de afaceri: Scrisoare de însoțire din partea societății (angajatorului) care trimite solicitantul și – după caz – care face invitația, cu planul de călătorie complet (itinerarul)
c. Dacă este cazul, formularul național pentru dovada unui angajament de luare în întreținere sau pentru declarația de asumare a costurilor de către societatea care face invitația în statul Schengen în cauză

5. Vizite oficiale 
a. Notă verbală din partea Ministerului Relațiilor Internaționale și Comerțului al Republicii Namibia în care se arată:
i. scopul călătoriei;
ii. detalii privind pașaportul solicitanților;
iii. declarația de asumare a costurilor pentru toți călătorii din partea ministerului.

6.  Documente care trebuie prezentate pentru tranzit aeroportuar
a) Dovada permisului de intrare pentru țara de destinație finală
b) Documente privind continuarea călătoriei către destinația finală după tranzitul aeroportuar preconizat

